Nafarroako Parlamentuko Mahaiak, 2016ko apirilaren 18an egindako bilkuran, Eledunen Batzarrari entzun ondoren, erabaki hau hartu zuen, besteak beste:

1. Izapidetzeko onartzea Óscar Arizcuren Pola jaunak aurkeztutako galdera, Europako Ekintza Planeko jarduketa-ildoei buruzkoa.

2. Nafarroako Parlamentuko Aldizkari Ofizialean argitara dadin agintzea.

3. Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2016ko apirilaren 18an

Lehendakaria: Ainhoa Aznárez Igarza

GALDERAREN TESTUA

Unión del Pueblo Navarro (UPN) parlamentu-taldeari atxikita dagoen eta Nafarroako Gorteetako kide den Óscar Arizcuren Pola jaunak, Legebiltzarreko Erregelamenduko 188. artikuluan eta hurrengoetan ezarritakoaren babesean, honako galdera hau aurkezten du, Nafarroako Gobernuak idatziz erantzun diezaion:

Nafarroako Gobernuaren Bruselako ordezkariak orain dela gutxi azaldutako Europako Ekintza Plana dela-eta:

–Zer jarduketa-ildo jorratuko ditu?

– Planeko zer ekintza zehatz dira berriak?

– Zer kronograma darabilzue?

– Lehengo arduradunek egiten zituzten ekintzak jasotzen al dira?

Iruñean, 2016ko apirilaren 8an

Foru parlamentaria: Óscar Arizcuren Pola

